Ma nger tamawt ad d-naf ibder-d talliyin n umnekcam aṛumi ɣer tmurt, ayen i d-yebɣa ad d-yessugen d akken deg yiɣerbaz-nneɣ ur aɣ-sselmaden ara amezruy-nneɣ, ur aɣsselmaden ara tidet i yellan d akken imezwura i d-iḥellan akal-gi laṣel-nsen d Imaziɣen, amm akken tamurt-agi tugget deg-sen d imaziɣen i yemmuten fell-as akken ad tt-id-kksen seg yifassen n yiṛumyen, rnu ɣer-s ibder-d tallit n 80 i deg nnuɣen yimaziɣen, deg usugen-ines amar ḥseben imaziɣen ula d nutni amm Fransa bɣan ad awin akal, ala nutni ffɣen akken ad ssiwḍen tiɣri-nsen ad nadin ɣef yizerfan-nsen imi asmi i teffeɣ Fransa tamurt n Lzzayer tebda tettnaqal-d iman-is imdanen ttemḥizwiren ɣer ukersi n leḥkem, ur tmuqel ara ɣer liḥala n tmurt n Leqbayel i yuɣalen di yir liḥala ulac deg-s tadamsa, ulac tadawsa, iɣerbazen drus maḍi, laẓ, lmiziriya, imekwan n lxudma ulac, rnu ɣer-s agdud i tebɣa ad ad testaɛreb, imi tugi ad testaɛref s tutlayt d yidles Amaziɣ d umekkan i sɛan deg tmurt-nsen, maca adabu iḥseb-iten d wid yebɣan cwal, imi nutni ɣur-sen ur neswa ara.